ຫວ່າງແລ້ວນີ້, ທ່ານນາງ Ann Marie Yastishock ຜູ້ອໍານວຍການອົງການພັດທະນາສາກົນສະຫະລັດອາເມລິກາ (USAID) ປະຈໍາ ຫວຽດນາມ ພ້ອມກັບທ່ານ Cho Han Deog ຜູ້ອໍານວຍການອົງການຮ່ວມ ມືສາກົນ ສ.ເກົາຫຼີ (KOICA) ປະຈໍາ ຫວຽດນາມ ໄດ້ເຊັນບົດບັນທຶກຊ່ວຍຈໍາ ສະບັບທໍາອິດກ່ຽວກັບການຫຼຸດຜ່ອນມົນລະພິດ ແລະ ການປ່ຽນແປງຂອງດິນຟ້າ ອາກາດຢູ່ເຂດທົ່ງພຽງແມ່ນ້ຳຂອງພາກໃຕ້ ແລະໜູນຊ່ວຍຫວຽດນາມ ຊຸກຍູ້ ວິວັດການຫັນປ່ຽນເປັນພະລັງງານສະອາດ.
ຜ່ານການຜັນຂະຫຍາຍບັນດາການເຄື່ອນໄຫວຮ່ວມມື, USAID ແລະ KOICA ຄາດຄະເນຈະເພີ່ມຜົນກະທົບ ແລະ ຍົກສູງປະສິດທິຜົນຂອງບັນດາ ລາຍການໂດຍສອງອົງການອຸປະຖໍາ. ສອງຝ່າຍຈະມຸ່ງໝັ້ນປະຕິບັດບັນດາ ເປົ້າໝາຍພັດທະນາລວມລວມມີ: ຫຼຸດຜ່ອນຂີ້ເຫຍື້ອພຣາດສະຕິກ ແລະ ມົນລະພິດປະເພດຕ່າງໆ; ປົວແປງວຽກງານຄຸ້ມຄອງສິ່ງເສດເຫຼືອແຂງ; ຊຸກຍູ້ຊີວະນາໆພັນ; ຫຼຸດຜ່ອນການປ່ອຍອາຍໃນກະສິກໍາ; ເພີ່ມທະວີບັນດາ ຍຸດທະສາດປັບຕົວຂອງບັນດາກຸ່ມມີຄວາມສ່ຽງສູງຢູ່ເຂດທົ່ງພຽງແມ່ນ້ຳຂອງພາກ ໃຕ້; ພ້ອມທັງຍູ້ແຮງການພັດທະນາ ແລະ ຜັນຂະຫຍາຍພະລັງງານທົດແທນຢູ່ ຂັ້ນສູນກາງ ແລະ ຢູ່ບັນດາຕົວເມືອງ.
ບູນມີ